61975J0086
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 15ης Ιουνίου 1976 (
*1
)
Αντικείμενο της υποθέσεως:
Ερμηνεία των διατάξεων της Συνθήκης σχετικά με την ελεύθερη κυκλοφορία των εμπορευμάτων και τους κανόνες του ανταγωνισμού στον τομέα του δικαιώματος επί του σήματος.
Διατακτικό της αποφάσεως:
1.
Οι αρχές του κοινοτικού δικαίου, καθώς και οι κανόνες περί της ελεύθερης κυκλοφορίας των εμπορευμάτων και του ανταγωνισμού δεν απαγορεύουν στο δικαιούχο ενός και του αυτού σήματος σε όλα τα κράτη μέλη της Κοινότητας να ασκήσει το δικαίωμά του επί του σήματος, το οποίο αναγνωρίζεται από την εθνική νομοθεσία κάθε κράτους μέλους, για να εμποδίσει την πώληση από τρίτο εντός της Κοινότητας προϊόντων που φέρουν το ίδιο σήμα, το οποίο κατέχεται σε τρίτη χώρα, στο μέτρο που η άσκηση των εν λόγω δικαιωμάτων δεν εμφανίζεται ως το αποτέλεσμα συμπράξεως ή εναρμονισμένης πρακτικής, έχουσας ως αντικείμενο ή ως αποτέλεσμα την απομόνωση ή τη στεγανοποίηση της Κοινής Αγοράς.
2.
Εφόσον πληρούται αυτή η προϋπόθεση, η υποχρέωση αυτού του τρίτου να προβεί, για τις εξαγωγές του προς την Κοινότητα, στην απάλειψη του σήματος επί των οικείων προϊόντων και στην ενδεχόμενη επίθεση διαφορετικού σήματος εντάσσεται μεταξύ των αποδεκτών συνεπειών της προστασίας, την οποία εξασφαλίζει η εθνική νομοθεσία κάθε κράτους μέλους στο δικαιούχο του σήματος κατά της εισαγωγής προϊόντων τρίτων χωρών που φέρουν το ίδιο ή παρόμοιο σήμα.
(
*1
)	Γλώσσα διαδικασίας: η δανική.